Source: https://www.monitoruldegalati.ro/sport/baschetbalistii-de-la-csm-galati,-eliminati-din-cupa-la-timisoara-se-concentreaza-pe-campionat.html
Timestamp: 2020-08-13 14:25:50+00:00

Document:
Baschetbaliştii de la CSM Galaţi, eliminaţi din Cupă la Timişoara se concentrează pe campionat - Monitorul de Galati - Ziar print si online
Baschetbaliştii de la CSM Galaţi, eliminaţi din Cupă la Timişoara se concentrează pe campionat Recomandat
Joi, 05 Decembrie 2019 13:52
Echipa gălăţeană pregătită de Eugen Ilie a fost eliminată din optimile de finală ale Cupei României la baschet masculin după ce a pierdut şi manşa retur cu SCM Timişoara. Bănăţenii au intrat decişi pe teren, au fost foarte precişi la aruncările de la distanţă şi şi-au asigurat victoria după primul sfert. Spre lauda lor, gălăţenii nu au fost în excursie la Timişoara, au jucat curajos, au avut momente de joc foarte bun şi au ţinut aproape de adversari. „Experienţa şi-a spus cuvântul şi de această dată. Timişoara a început incredibil, le-a intrat totul, au avut procentaj 100% (7/7) la aruncările de 3 puncte, după care ne-am trezit şi am început să jucăm şi noi, băieţii au respectat şi au pus în practică ce am lucrat la antrenamente, am putut beneficia şi de aportul lui Bunton, care ne-a lipsit din cauza unei accidentări şi meciul s-a strâns. Chiar dacă am pierdut, a fost un test util din care avem multe de învăţat, iar prima ocazie va fi în campionat cu CSO Voluntari, liderul grupei noastre”, ne-a declarat Eugen Ilie, antrenorul principal de la CSM Galaţi. Rezultat final: SCM Timişoara - CSM Galaţi 93-85 (30-18, 22-17, 26-24, 15-26). Pentru formaţia gălăţeană au evoluat: Armstrong 22 puncte, 4 recuperări, 2 pase decisive, 0 intercepţii; Negoiţescu (6 p, 2, 1, 1); Krivokapic (9 p, 1, 4, 0); Vlad; Corpodean (11 p, 4, 1, 1); Porter Bunton (10 p, 8, 3, 2); Bogdanovic (13 p, 1, 2, 0); Martin (14 p, 9, 1, 0); Grecu; Sava (0 p, 1, 1, 0). Cu scorul general: 187-161, SCM Timişoara se califică în sferturi. CSM Galaţi se concentrează în continuare pe campionat unde va susţine următorul joc, marţi, 10 decembrie, la sala Polivalentă Dunărea, de la ora 19.00, cu CSO Voluntari, liderul grupei B.
https://www.monitoruldegalati.ro/sport/baschetbalistii-de-la-csm-galati,-eliminati-din-cupa-la-timisoara-se-concentreaza-pe-campionat.html#sigProGalleriac4eb04a1d1
« Cinci copii gălăţeni de la Academia de Baschet Phoenix cochetează cu Naţionala României Under 14
CSM Arcada are derbi acasă cu Zalăul, CSU Belor joacă la Lugoj cu gândul la locul 5 »

References: CSM 
 CSM 
 CSM 
 CSM 
 CSM 

CSM